Γενική Διεύθυνση ΕΡΤ3

Η Γενική Διεύθυνση Ελληνικής Ραδιοφωνίας Τηλεόρασης 3 (συντομογραφία: ΕΡΤ3) υπάγεται διοικητικά στην ΕΡΤ Α.Ε., με έδρα την Θεσσαλονίκη. Σε αυτήν ανήκουν ο τηλεοπτικός σταθμός εθνικής εμβέλειας ΕΡΤ3 και δύο ραδιοφωνικοί σταθμοί τοπικής εμβέλειας, ο 102 FM (Πρώτο Πρόγραμμα) και ο 95.8 FM (Δεύτερο Πρόγραμμα), ενώ παλαιότερα λειτουργούσε και το Τρίτο Πρόγραμμα στα Βραχέα.

Η ΕΡΤ3 είχε και διαδικτυακή παρουσία μέσω ξεχωριστής ιστοσελίδας στο ert3.gr, που ξεκίνησε δοκιμαστικά τον Φεβρουάριο του 1997 και επίσημα μετά από τέσσερις μήνες (1η Ιουνίου). Αργότερα, συγχωνεύτηκε με την ιστοσελίδα της ΕΡΤ αλλά ανεπίσημα, διάδοχός της θεωρούνταν η ιστοσελίδα της ΕΡΤ Open.

Ιστορία
Η ίδρυση και τα πρώτα χρόνια

Η Γενική Διεύθυνση ΕΡΤ3 ιδρύθηκε βάσει του νόμου 1730 της ΕΡΤ Α.Ε. ως Γενική Διεύθυνση Βορείου Ελλάδος στις 30 Νοεμβρίου 1987. Η λειτουργία ενός τρίτου τηλεοπτικού καναλιού από την Βόρεια Ελλάδα ήταν στα σχέδια της ΕΡΤ για αρκετά χρόνια (ήδη στην Θεσσαλονίκη λειτουργούσαν τα αντίστοιχα κλιμάκια τηλεόρασης των ΕΡΤ και ΥΕΝΕΔ από το 1976 ενώ οι ραδιοφωνικοί σταθμοί από το 1947 και το 1949 αντίστοιχα) και τελικά πραγματοποιήθηκε 12 χρόνια αργότερα, την 1η Σεπτεμβρίου 1988, με 90λεπτο δοκιμαστικό πρόγραμμα που μεταδιδόταν κάθε Τετάρτη από τις εγκαταστάσεις της μετέπειτα ΕΡΤ2 στην Λεωφόρο Στρατού. Δύο μήνες μετά (14 Δεκεμβρίου) στις 19:00 το δοκιμαστικό πρόγραμμα από 90λεπτο έγινε τρίωρο. Στις 25 Φεβρουαρίου 1989, ξεκίνησε η κανονική εκπομπή προγράμματος.

Πιστεύεται ότι η ΕΤ3 στο ξεκίνημα της προβολής της στην Αθήνα "χρησιμοποιήθηκε" από την ΕΡΤ ως μέσο για να καταλάβει κάποιες ελεύθερες συχνότητες ώστε να μην επιτρέψει τη χρήση των συχνοτήτων από δημοτικούς και ιδιωτικούς τηλεοπτικούς σταθμούς, που ετοιμάζονταν να εκπέμψουν την επόμενη χρονιά (1989). Στην Αθήνα, η πρώτη μετάδοση προγράμματος από την ΕΤ3 έγινε 3 μήνες αργότερα, και συγκεκριμένα το Σάββατο 25 Μαρτίου 1989. Ο σταθμός είχε για χρόνια χαμηλές τηλεθεάσεις και μεγάλη εξάρτηση από την Αθήνα. Τελικά ο νόμος 2173/1993 οριστικοποίησε το πλαίσιο λειτουργίας της ΕΡΤ3 σε σχέση με την ΕΡΤ.

Στις 9 Σεπτεμβρίου 1988 ξεκίνησε τη λειτουργία του το Πρώτο Πρόγραμμα του Ραδιοφωνικού Σταθμού Μακεδονίας (102 FM). Στις 6 Φεβρουαρίου 1994, ξεκίνησε τη λειτουργία του το Δεύτερο Πρόγραμμα (95.8 FM) και ύστερα το Τρίτο Πρόγραμμα στα Βραχέα. Τον Ιούνιο της ίδιας χρονιάς αντικαθίσταται με νομοθετική ρύθμιση η "Γενική Διεύθυνση Βορείου Ελλάδος" στην ΕΡΤ3, με διοικητική και οικονομική αυτοτέλεια. Αργότερα ιδρύθηκε η ορχήστρα της ΕΡΤ3 και το κανάλι άλλαξε λογότυπο και σήμα. Το 2002 η Γενική Διεύθυνση της ΕΡΤ3 ανανεώνει το λογότυπό της καθώς και της ΕΤ3, πράγμα που επαναλαμβάνεται και το 2008.

Κλείσιμο της ΕΡΤ3
Στις 11 Ιουνίου 2013, η κυβέρνηση, με πράξη νομοθετικού περιεχομένου, αποφάσισε την κατάργηση της ΕΡΤ και ένα μήνα μετά, την έναρξη μίας νέας κρατικής ανώνυμης εταιρείας με την επωνυμία: Νέα Ελληνική Ραδιοφωνία, Ίντερνετ και Τηλεόραση. Υπήρξαν πολλές αντιδράσεις στο εσωτερικό και το εξωτερικό και οι εργαζόμενοι της ΕΡΤ Α.Ε. μη αποδεχόμενοι αυτόν το νόμο συνέχισαν την εκπομπή προγράμματος μέσω της ΕΡΤ Open. Η ΕΡΤ3 συνέχισε να εκπέμπει δορυφορικά, ψηφιακά και αναλογικά με τον τηλεοπτικό σταθμό ΕΤ3 και τον ραδιοφωνικό σταθμό 102 FM.

Επαναλειτουργία της ΕΡΤ3
Στις 28 Απριλίου 2015, ψηφίστηκε από τη Βουλή ο νόμος για την επαναφορά της ΕΡΤ με αντικατάσταση της ΝΕΡΙΤ η οποία έγινε στις 11 Ιουνίου 2015, δύο χρόνια μετά το μαύρο. Την ίδια ακριβώς ημέρα, η Ελληνική Τηλεόραση 3 (ΕΤ3) μετονομάστηκε σε ΕΡΤ3, έχοντας ίδιο όνομα με τη Γενική Διεύθυνση της ΕΡΤ. Ωστόσο, το κανάλι συνέχιζε ακόμα να εκπέμπει μέσω της ΕΡΤ Open μέχρι να ξεκινήσει το κανονικό πρόγραμμά του, το οποίο επαναλειτούργησε επισήμως στις 29 Ιουνίου του 2015.

Χρονοδιάγραμμα
ΧρόνοςΓεγονός1987Σεπτέμβριος: Στις 1 Σεπτεμβρίου, ξεκινάει να εκπέμπει η ΕΤ3, το τρίτο κανάλι της ΕΡΤ από τη Θεσσαλονίκη, αρχικά με δοκιμαστικό πρόγραμμα 90 λεπτών κάθε Τετάρτη.
Νοέμβριος: Στις 30 Νοεμβρίου, ιδρύεται η Γενική Διεύθυνση ΕΡΤ Βορείου Ελλάδος με έδρα τη Θεσσαλονίκη, η οποία αναλαμβάνει τη λειτουργία της ΕΤ3.1988Αύγουστος: Η Γενική Διεύθυνση της ΕΡΤ Βορείου Ελλάδος, αποκτά δικό της οργανόγραμμα.
Σεπτέμβριος: Στις 9 Σεπτεμβρίου, ξεκινά τη λειτουργία του το Πρώτο Πρόγραμμα του Ραδιοφωνικού Σταθμού Μακεδονίας στους 102 FM.
Δεκέμβριος: Στις 14 Δεκεμβρίου, η ΕΤ3 αρχίζει το τρίωρο δοκιμαστικό πρόγραμμά της.1989Ιανουάριος: Η ΕΤ3 αρχίζει τις δικές της καθημερινές εκπομπές.
Φεβρουάριος: Στις 25 Φεβρουαρίου, η ΕΤ3 αρχίζει την κανονική εκπομπή πεντάωρου προγράμματος.1990Αλλαγή μετάδοσης της ΕΤ3, με το χρωματικό σύστημα PAL και πρόγραμμα 42.5 ωρών ανά εβδομάδα.1994Φεβρουάριος: Στις 6 Φεβρουαρίου, το Δεύτερο Πρόγραμμα του Ραδιοφωνικού Σταθμού Μακεδονίας μετατρέπεται με πρωτοβουλία της Βάνας Χαραλαμπίδου και της τότε υπουργού Μελίνας Μερκούρη σε πολιτιστικό ραδιόφωνο με την ονομασία 95.8 FM ενώ αργότερα δημιουργείται και το Τρίτο Πρόγραμμα στα Βραχέα. Αφορμή ήταν η επιλογή της Θεσσαλονίκης ως πολιτιστικής πρωτεύουσας της Ευρώπης το 1997.
Ιούνιος: Στις 20 Ιουνίου η Γενική Διεύθυνση της ΕΡΤ Βορείου Ελλάδος αντικαθίσταται από την Γενική Διεύθυνση της ΕΡΤ3.
Σεπτέμβριος: Ιδρύεται η ορχήστρα της ΕΡΤ3.1995Οκτώβριος: Η ΕΤ3 συμμετέχει για πρώτη φορά σε διεθνή τηλεοπτικό διαγωνισμό και αποσπά εξαιρετικές κριτικές.1996Ξεκινάει η εγκατάσταση των νέων μηχανημάτων στο κτήριο της Καυταντζόγλου. Δημιουργούνται δύο ψηφιακά στούντιο, ένας ψηφιακός θάλαμος ροής προγράμματος, δύο ψηφιακοί και τρεις αναλογικοί θάλαμοι μοντάζ. Ταυτόχρονα, το δίκτυο των πομπών και των αναμεταδοτών επεκτείνεται.1997Ολοκληρώνεται η ανέγερση των νέων κτιρίων στην οδό Αγγελάκη και η πλήρης μετεγκατάσταση των υπηρεσιών από την Αμερικανική Γεωργική Σχολή.2002Μέσα στη χρονιά η ΕΤ3 επαναλανσάρεται με νέο λογότυπο και σήματα.2008Ιούνιος: Η ΕΡΤ3 ανανεώνει το λογότυπό της καθώς και του τηλεοπτικού σταθμού της, ΕΤ3 και αλλάζει ριζικά την εμφάνισή της όπως και η ΕΡΤ.2013Ιούνιος: Στις 11 Ιουνίου 2013, η κυβέρνηση αποφάσισε την άμεση διακοπή λειτουργίας της ΕΡΤ3 και την έναρξη ενός νέου κρατικού οργανισμού με την επωνυμία: Νέα Ελληνική Ραδιοφωνία, Ίντερνετ και Τηλεόραση (ΝΕΡΙΤ). Υπήρξαν πολλές αντιδράσεις στο εσωτερικό και το εξωτερικό και οι εργαζόμενοί της συνέχισαν τη λειτουργία της ΕΡΤ και της ΕΡΤ3 αλλά και την εκπομπή των προγραμμάτων της.2015Ιούνιος: Στις 8 Ιουνίου 2015, επισκέφθηκαν το κτήριο της ΕΡΤ3 στη Θεσσαλονίκη ο πρόεδρος του Δ.Σ. της ΕΡΤ Διονύσης Τσακνής και ο Διευθύνων Σύμβουλος της εταιρείας Λάμπης Ταγματάρχης με σκοπό τη συζήτηση με τους εργαζόμενους της ΕΡΤ3 καθώς και την τοποθέτηση 3μελούς διοικούσας επιτροπής. Τα ξημερώματα της 11ης Ιουνίου, επανήλθαν στον αέρα ο 102 FM και ο 95.8 FM και το μεσημέρι της ίδιας μέρας, βγήκε στον αέρα η ΕΡΤ3 με το καινούργιο της λογότυπο, χωρίς πλήρες πρόγραμμα. Στις 17 Ιουνίου ανακοινώθηκε ότι ο νέος πρόεδρος της ΕΡΤ3 είναι ο πρώην πρύτανης του ΑΠΘ, Γιάννης Μυλόπουλος. Στις 29 Ιουνίου έγινε η επίσημη επαναλειτουργία του καναλιού ΕΡΤ3, με νέο πρόγραμμα.
Αύγουστος: Στις 31 του μηνός καταργείται ο ραδιοφωνικός σταθμός της αυτοδιαχειριζόμενης ΕΡΤ3 επαναφέροντας τους 102 FM και 95.8 FM στο σχήμα της ΕΡΤ3.2017Νοέμβριος: Στις 2 Νοεμβρίου 2017, η ΕΡΤ3 αλλάζει τα σήματά της.2020Δεκέμβριος: Την 1η Δεκεμβρίου ξεκίνησε η εκπομπή και των τριών καναλιών της ΕΡΤ σε HD ποιότητα.2021Σεπτέμβριος: Στις 20 Σεπτεμβρίου τα λογότυπα των τριών κρατικών καναλιών απέκτησαν ημιδιαφάνεια (όπως και τα αντίστοιχα των ιδιωτικών πανελλαδικών). Την ίδια ημέρα αλλάζει σήματα και bumpers (εγκαταλείποντας οριστικά τα παλιά που χρησιμοποιούσε από την 28η Σεπτεμβρίου 2020 μέχρι την 19η Σεπτεμβρίου 2021), με την φράση «Κάθε μέρα, το καλύτερό μας» να περιορίζεται αποκλειστικά και μόνο σε αυτά ενώ παράλληλα, σταματά να προβάλει και τα αντίστοιχα σποτ. Από την 25η Σεπτεμβρίου τα νέα σποτ προώθησης της ΕΡΤ περιέχουν την φράση: «ΑΠΙΣΤΕΥΤΟ; ΚΙ ΟΜΩΣ ΕΡΤ!».

Τομείς δραστηριότητας
Τηλεόραση
ΕΡΤ3

Η ΕΡΤ3 (Ελληνική Ραδιοφωνία Τηλεόραση 3) είναι το τρίτο κανάλι της ΕΡΤ και το πρώτο της ομώνυμης γενικής διεύθυνσης, που εκπέμπει από το 1988 με έδρα τη Θεσσαλονίκη, και αρχικά ως ΕΤ3 (Ελληνική Τηλεόραση 3). Μετά το κλείσιμο του φορέα μέχρι τις 11 Ιουνίου 2015 που επαναλειτούργησε η ΕΡΤ και το κανάλι επαναλανσαρίστηκε ως ΕΡΤ3, οι εργαζόμενοι συνέχισαν τις εκπομπές υπό το εγχείρημα της ΕΡΤ Open.

Η επίσημη επαναλειτουργία του καναλιού έγινε στις 29 Ιουνίου 2015 όπου πλέον το κανάλι έχει πανελλαδική εμβέλεια μέσω της ψηφιακής πλατφόρμας της ΕΡΤ. Ο σταθμός ξεκίνησε να εκπέμπει για πρώτη φορά, στις 2 Σεπτεμβρίου του 1976 (προσωρινά), για την κάλυψη της Διεθνούς Έκθεσης Θεσσαλονίκης. Το στούντιο βρίσκονταν στο Περίπτερο 8 και παρουσιαστής ήταν ο Τέρενς Κουίκ.

Ραδιοφωνία
Στον ραδιοφωνικό τομέα, η ΕΡΤ3 πριν το κλείσιμό της, είχε υπό τον πλήρη έλεγχό της τρεις ραδιοφωνικούς σταθμούς με εμβέλεια τη Θεσσαλονίκη. Μετά από την επαναλειτουργία της, έχει υπό τον πλήρη έλεγχό της δύο ραδιοφωνικούς σταθμούς με εμβέλεια τη Θεσσαλονίκη, με προς το παρόν, την κατάργηση του τρίτου προγράμματος στα Βραχέα.

Α' Πρόγραμμα (102 FM)

Ο 102 FM έχει με ενημερωτικό προφίλ. Μετά την επαναλειτουργία της ΕΡΤ έως τις 30 Αυγούστου 2015, οι δύο σταθμοί συγκροτούσαν τον Ραδιοφωνικό Σταθμό Μακεδονίας (πρώην Διεύθυνση Ραδιοφωνίας ΕΡΤ Βορείου Ελλάδος). Οι δύο συχνότητες ξεκίνησαν κανονικά το ξεχωριστό πρόγραμμά τους στις 31 Αυγούστου 2015.

Β' Πρόγραμμα (95.8 FM)

Ο 95.8 FM έχει μουσικό και πολιτιστικό προφίλ. Μετά την επαναλειτουργία της ΕΡΤ έως τις 30 Αυγούστου 2015, οι δύο σταθμοί συγκροτούσαν τον Ραδιοφωνικό Σταθμό Μακεδονίας (πρώην Διεύθυνση Ραδιοφωνίας ΕΡΤ Βορείου Ελλάδος). Οι δύο συχνότητες ξεκίνησαν κανονικά το ξεχωριστό πρόγραμμά τους στις 31 Αυγούστου 2015.

Γ' Πρόγραμμα (Βραχέα)

Το Τρίτο Πρόγραμμα στα Βραχέα ήταν το τρίτο διεθνούς εμβέλειας ραδιόφωνο της ΕΡΤ3 που εξέπεμπε από το 1994 μέχρι το κλείσιμο της ΕΡΤ. Με την επαναλειτουργία του φορέα το συγκεκριμένο ραδιόφωνο δεν επανήλθε ενώ μετά από μεγάλο διάστημα στις συχνότητες του εκπέμπει ο 102 FM καθημερινά για ορισμένες ώρες.

Κτηριακές εγκαταστάσεις
400px|thumb|Το κτήριο της διοίκησης στην οδό Αγγελάκη.
Το κτήριο όπου στεγάζεται και λειτουργεί η ΕΡΤ3 και κάποιες από τις υπηρεσίες της βρίσκεται στη Θεσσαλονίκη στη Λεωφόρο Στρατού & Καυταντζόγλου γωνία, ενώ η εκπομπή των ραδιοφωνικών σταθμών της γίνεται από τα στούντιο στην οδό Αγγελάκη 14. Οι διοικητικές υπηρεσίες και τα λοιπά γραφεία της διεύθυνσης στεγάζονται στην οδό Αγγελάκη 2.

Οργάνωση και δομή
Η ΕΡΤ3 διέθετε μέχρι το 2018 την δική της Διοικούσα Επιτροπή και πρόεδρο. Στη συνέχεια, με απόφαση του Δ.Σ. της Ε.Ρ.Τ., μετατράπηκε σε Γενική Διεύθυνση ΕΡΤ3. Επικεφαλής της, από τις 29 Ιανουαρίου 2026, είναι ο Άρης Παναγιωτίδης.

Λογότυπα
 90px 90px 90px 2008-11.06.2015 11.06.2015-28.09.2020 28.09.2020-σήμερα

Παραπομπές

Εξωτερικοί σύνδεσμοι
ΕΡΤ (επίσημος ιστότοπος)
ΕΡΤ3
ΕΡΤ3 (αρχείο στις 07.06.2013)

Κατηγορία:Ελληνική Ραδιοφωνία Τηλεόραση 3
Κατηγορία:Μέσα Μαζικής Ενημέρωσης της Θεσσαλονίκης